**ПРЕЗЕМИ АКЦИЈА ЗА СОЦИЈАЛНА ИНКЛУЗИЈА НА СТАРИ ЛИЦА**

 **Анекс Ф - Покана за поднесување понуди**

1. **ПРЕЗЕМИ АКЦИЈА ЗА СОЦИЈАЛНА ИНКЛУЗИЈА НА СТАРИ ЛИЦА**

* 1. **општ опис**

Преземи акција за социјална инклузија на стари лица е проект наменет за искористување на потенцијалите на граѓанскиот сектор во пет земји од западен Балкан како одговор на демографското стареење. Проектот го поддржува Европската Унија преку ИПА фондот, Австрискиот Црвен крст и Австриската Агенција за развој. Проектот има за цел да ја зајакне мрежата на здруженијата на граѓани во Албанија, Босна и Херцеговина, Македонија, Црна Гора и Србија да ја подобрат социјалната вклученост на старите лица во локалните заедници и во општеството во целина во целиот регион. Проектот ќе ја подобри вклучеността на старите лица во процесите на носење на одлуки поврзани со стареењето како и зајакнувањето на позитивниот имиџ на старите лица во земјите кадесе имплементира проектот.

**Целта на предложениот прокет ”Преземи акција за социјална инклузија на стари лица**” е уште повеќе да се подобрат капацитете на 5 веќе постојни национални мрежи на здруженија на граѓани и 50 здруженија на граѓани на полето на подигање на свест и влијание врз процеси за носење на одлуки за социјална вклученост на стари лица во Албанија, Босна и Херцеговина, Македонија, Црна Гора и Србија, на национално и регионално ниво. На ниво на главна цел и долгорочно влијание различните мерки за градење на капацитети ќе придонесат за препознавањето на граѓанскиот сектор во земјите од Западен Балкан од страна на јавните институции и носителите на одлуки како важни партнери во сферата на доброто раководење преку експертиза базирана на докази. Ова влијание е во согласност и ќе придонесе за ДГ Стратегија за проширување за ЕУ поддршка на граѓанскиот сектор 2014-2020.

На ниво на специфична цел, малите локални иницијативи ќе допрат до заедниците преку под-грантови за надминување на недостатоци во сферата на обезбедување на услуги, подобрување на капацитетите на постојните служби, креирање на иновативни услуги cили спроведување на адвокативни иницијативи на ниво на заедница наменети за социјална вклученост на стари лица. Искуствата и учењето од адвокативни иницијативи / под-грантови ќе се сумираат во адвокативна брошура со примери на добри практики и користени материјали за идни адвокативни активности.

* 1. **зошто е потребна финансиска поддршка на трети страни**

Треба да се оствари подобра социјална вклученост на стари лица на ниво на заедница.

Треба да се адресираат недостатоците на полето на обезбедување на услуги и поддршка на адвокативни активности за социјална вклученост на стари лица на ниво на заедници.

1. **ПОКАНА ЗА ПОДНЕСУВАЊЕ НА ПОНУДИ**

Во рамките на проектот “Преземи акција за социјална инклузија на стари лица”, сакаме да побараме од вас да ни доставите најдобра понуда за една или комбинација од следниве активности:

* + Придонес за развој на локални политики, буџети и акциски планови преку обезбедување на работни модели со активно учество на старите лица и ставање на акцент на прашања поврзани со нивните приоритети, особено во однос на нивна подобра социјална вклученост.
	+ Едукативни активности за стари лица, особено насочени на зголемување на нивната социјална вклученост и учество (на пример преку меѓугенерациско образование и запознавање со дигиталните и информативни технологии).
	+ Борба против осаменост и зголемување на социјалното учество преку групи за само-помош.
	+ Пилотирање на модели за локална социјална вклученост во сферата на развој на политики/пилотирање на активности кои го зглемуваат учеството на старите лица во општествениот живот.
	+ Подготовка и имплементирање на мали активности за социјална вклученост за стари лица на локално ниво со учество на старите лица и обезбедување на можности за нивно само-организирање.
	+ Обезбедување на поддршка на страрите лица за само-организирање.
	+ Поддршка на неформални обезбедувачи на нега за обезбедување на услуги за стари лица за да се зајакне нивната независност и достоинство.
	+ Поддршка на локални бизниси/локални културни и образовни институции на активности за поддршка во сферата на социјална вклученост за стари лица.
	+ Спроведување на активности за подигање на свест со акцент на институции, обезбедувачи на услуги, носители на одлуки, општа популација и самите стари лица.
	+ Физички вежби кои се соодветни за групна работа со старите лица.

**Пример:**

|  |  |
| --- | --- |
| 1. Назив | Едукациска работилница за стари лица  |
| 1. Период на имплементација
 | Ноември 2017- Август 2018 |
| 1. Опис на активност
 | Пример. Организирање на редовни едукациски работилници за стари лица на различни теми кои ја промовираат социјалната вклученост. Работилниците користат експертиза на различни професионалци за покривање на различни теми (пример. креативно пишување, цртање, грнчарство, готвење…) како и работа со стари лица кои веќе самите поминале низ едукативен процес, како фасилитатори. Добиените знаења од работилниците потоа ќе се користат за започнување на мали бизниси каде старите лица ќе организираат изложби / продажба на производи / организирање на јавни настани за презентирање на нивната работа.  |
| 1. Очекуван резултат
 | Пример. Старите лица стекнуваат нови вештини и знаења, и се поактивни и учествуваат во општествениот живот во заедницата. |
| 1. Достапен буџет
 | 2000-5000 евра по апликант организација  |

1. **Прифатливи апликанти**

Граѓански здруженија членки на Инклузива М, мрежа на граѓански здруженија кои работат со стари лица во земјата; локални организации на стари лица; други здруѓенија на граѓани од заедницата кои работат на полето на адвокативност и социјална вклученост. Организации со претходни искуства во спроведување на активности и проекти поврзани со стари лица и стареење имаат предност.

1. **Како се аплицира**

Ве молиме да го поплните **Формуларот за аплицирање** со детален опис како планирате да ја спроведете активноста, заедно со буџет и работен план.

Дополнителни потребни документи, работи и сертификати кои треба да се поднесат со понудата:

(ако не се поднесат, понудата ќе се отфрли.)

* Документи кои го докажуваат правниот статус на организацијата апликант:
* Регистрација на организација
* Документи кои го докажуваат финансксиот капацитет на организацијата апликант:

Завршни сме.тки за последните 2 финансиски години

Доказ за ликвидност: потврда дека банковата сметка на организацијата не е блокирана во последните 24 месеци.

**Рок за аплицирање:**

29 септември, 2017 година

1. **Услови за учество на тендер**
	1. Јазик

Сите документи треба да се подготват на македонски јазик. Ковертот мора да се достави затворен и да ги содржи името и адресата на организацијата апликант, името на проектот до кој се аплицира – Преземи акција за социјална инклузија на стари лица – како и белешка на која стои дека ковертот не смее да се отвора пред датумот кој е утврден за отоворање на пристигнатите апликации.

* 1. Цени и ДДВ

Сите цени треба да бидат дадени во локалната валута како и во евра, без да биде во цената содржан данокот за додадена вредност (ДДВ).

* 1. Временска рамка

|  |  |
| --- | --- |
| Ако ви се потребни дполнителни појаснувања и прашања испратете емаил на petkovska@redcross.org.mk; popovic@redcross.org.mk:sashejovanov@humanost.org.mk;terzievameri@gmail.com; |  |
| Рок за прашања и барања за појаснувања е  |  25 септември 2017 |
| Вашата понуда мора да се добие не подоцна од  | 29 септември 2017, 16:00 часот |
| И треба да се испрати на следнава адреса:(Ковертот мора да се достави затворен и да ги содржи името и адресата на организацијата која аплицира, името на проектот до кој се аплицира – Преземи Акција за социјална инклузија на стари лица – како и натпис во кој се вели дека ковертот не треба да се отвори пред утврдениот датум за отворање на добиебите апликации). | Бул. Кочо Рацин број 13, 1000 Скопје |
| Датум на состанок за отворање на понуди  | 4 октомври 2017 |
| Известување за доделување на зделка на најуспешен понудувач  | 24 октомври 2017  |
| Датум на потпишување на договор  | 30 октомври 2107 |

1. **Критериум за избор**

Договорот за користење на грант се доделува во согласност со најдобрите принципи за понудување (сооднос на најдобра цена - квалитет) и критериумите за евалуација утврдени подоле.

* навремено поднесување на апликација
* буџетот да е во утврдените рамки
* активностите да бидат јасно формулирани и усогласени со цел да се постигнат опишаните проектни цели
* здружението на граѓани - апликант да има добра поврзаност со релевантни чинители за соодветната иницијатива
* во иделани околности, здружението на граѓани - апликант треба да назначи и свои ресурси, како што се просторни капацитети, опрема, потрошен материјал, човечки ресурси и други извори на финансирање
* здружението на граѓани- апликант да има капацитет да ги имплементира активностите и да може да подготви и поднесе финансиски и наративни извештаи
* здружението на граѓани - апликант мора да обезбеди транспарентно и сигурно работење
* во предвид ќе бидат земени само апликациите кои го користат соодветниот формат
* договорот ќе се додели на најдобриот понуден сооднос за најдбра цена-квалитет за реализација на предложените активности со најдобри можности тие да се повторат на други локации.
1. **Напомена за добитниците на средства**
* По добивањето на средствата од грантот, проектот мора да се регистрира во Секретаријатот за европски прашања при Владата на Република Македонија, а потоа и во Управа за јавни приходи за добивање на даночен број на проектот. Оваа процедура е обврзна за ослободување од ДДВ.
1. **Прилози**
* Анекс A - Формулар за аплицирање
* Анекс Г - Нацрт Договор